# Gliese 581 e

Gliese 581 e (abreviat GJ 581 e), també anomenat TYC 5594-1093-1 e, és un planeta extrasolar que orbita al voltant de l'estrella nana roja Gliese 581. Està situat a la constel·lació de la Balança, aproximadament a 20.3 anys llum de distància de la Terra. Amb tres companys més (b, c, i d), forma part d'un sistema planetari en el qual és el més proper al seu estel, el menys massiu, i l'últim descobert fins ara.

## Descobriment

Aquest planeta extrasolar va ser descobert el 21 d'abril de 2009 per un equip d'astrònoms, entre els quals figura Michael Mayor, fent servir l'instrument de recerca europeu HARPS, a l'observatori astrònomic de La Silla, Xile. La tècnica usada per al seu descobriment, la velocitat radial, consisteix a mesurar la influència gravitacional del planeta en qüestió en el seu estel.

## Característiques

GJ 581, és un planeta força peculiar entre tots els descoberts fins ara, ja que és el planeta menys massiu descobert fins al moment, amb més d'1,9 vegades la massa de la Terra o, cosa que és el mateix, 0.006 masses jovianes. El seu semieix major es calcula en 0,03 ua (una mica més petit que el d'un altre exoplaneta, 55 Cancri e) cosa per la qual es creu que fa que es sobreescalfi amb unes temperatures superiors a 373 K (100 Cº), ja que el seu estel és dels menys massius de la seqüència principal. També s'estima que la seva excentricitat orbital és nul·la o molt poca. El seu període orbital està calculat en 3,14942 dies, (0,0086 anys).

### Habitabilitat

La massa d'aquest planeta, com ja s'ha dit abans, és la més petita trobada fins ara fora del sistema solar. Això fa pensar en la probabilitat d'habitabilitat d'aquest planeta. Però, també com s'ha citat abans, la temperatura d'aquest planeta és relativament elevada, per la qual cosa, sembla impossible que es pugui habitar.

## Referències

* 1 2 Xavier Bonfils «The HARPS search for southern extra-solar planets. XVIII. An Earth-mass planet in the GJ 581 planetary system» (en anglès). Astronomy and Astrophysics, 1, 11-2009, pàg. 487–494. DOI: 10.1051/0004-6361/200912172.
* 1 2 3 Francesc Vilardell «The CARMENES search for exoplanets around M dwarfs. First visual-channel radial-velocity measurements and orbital parameter updates of seven M-dwarf planetary systems» (en anglès). Astronomy and Astrophysics, 2-2018, pàg. 117–117. DOI: 10.1051/0004-6361/201731442.
* 1 2 Afirmat a: Enciclopèdia Extrasolar Planets. Llengua del terme, de l'obra o del nom: anglès.
* 1 2 3 4 5 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Planet GJ 581 e» (en anglès). Extrasolar Planets Encyclopaedia. Observatori Meudon. [Consulta: 13 desembre 2020].
* ↑ «The planetary system Gliese 581 hosts at least 6 planets.» (en anglès). Open Exoplanet Catalogue. [Consulta: 19 desembre 2020].
* 1 2 3 4 [«(castellà) Fitxa de GJ 581 e». Arxivat de l'original el 2009-04-29. [Consulta: 28 abril 2009]. (castellà) Fitxa de GJ 581 e]
* ↑ [«(anglès) Dades de l'exoplaneta i el seu estel». Arxivat de l'original el 2010-01-16. [Consulta: 29 abril 2009]. (anglès) Dades de l'exoplaneta i el seu estel]

## Vegeu també

* 55 Cancri e
* Habitabilitat planetària
Coordenades: 15$^h$ 19$^m$ 27,51$^s$; −07° 43′ 19,4″

## Enllaços externs

* (anglès) Explicació de Gliese 581 e